CELEX: 32017D0487
Language: hu
Date: 2017-03-17 00:00:00
Title: A Bizottság (EU) 2017/487 végrehajtási határozata (2017. március 17.) a 2005/51/EK határozatnak a peszticidek és a környezetben tartósan megmaradó szerves szennyező anyagok által szennyezett talajnak az Unióba, dekontaminálás céljára történő behozatalára engedélyezett időszak tekintetében történő módosításáról (az értesítés a C(2017) 1693. számú dokumentummal történt)

21.3.2017   
            
            
               HU
            
            
               Az Európai Unió Hivatalos Lapja
            
            
               L 75/32
            
         A BIZOTTSÁG (EU) 2017/487 VÉGREHAJTÁSI HATÁROZATA
   (2017. március 17.)
   a 2005/51/EK határozatnak a peszticidek és a környezetben tartósan megmaradó szerves szennyező anyagok által szennyezett talajnak az Unióba, dekontaminálás céljára történő behozatalára engedélyezett időszak tekintetében történő módosításáról
   
      
         (az értesítés a C(2017) 1693. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésének első albekezdésének első francia bekezdésére,
   mivel:
   
               (1)
            
            
               A 2000/29/EK irányelv 4. cikke (1) bekezdése szerint, az irányelv III. melléklete A. része 14. pontjával összefüggésben tilos a bizonyos harmadik országokból származó talajnak az Unió területére való behozatala.
            
         
               (2)
            
            
               A 2005/51/EK bizottsági határozat (2) különleges feltételek mellett engedélyezte a tagállamok számára az említett rendelkezésektől való átmeneti eltérés megállapítását, a dekontaminálás céljára peszticidek és a környezetben tartósan megmaradó szerves szennyező anyagok által szennyezett talajnak a megfelelő, veszélyes hulladékok égetését végző égetőműben való kezelése céljából történő behozatala tekintetében.
            
         
               (3)
            
            
               Néhány tagállam kérelmezte az eltérés megállapítása engedélyezésének meghosszabbítását. A tagállamok 2005/51/EK határozata szerint benyújtott információi alapján úgy tűnik, hogy az eltérés alkalmazásakor az említett határozatban meghatározott különleges feltételek teljesültek, és hogy ezek elégségesek a károsító szervezeteknek az Unióba történő behurcolásának megelőzésére. Következésképpen az 2005/51/EK határozat hatálya alá tartozó tevékenység nem jár növényegészségügyi kockázattal.
            
         
               (4)
            
            
               Ezért helyénvaló 2019. december 31-ig meghosszabbítani az eltérés megállapításának engedélyezését.
            
         
               (5)
            
            
               A 2005/51/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2005/51/EK határozat 1. cikkének második bekezdésében a „2017. február 28-ig” szöveg helyébe „2019. december 31-ig” lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. március 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2005/51/EK határozata (2005. január 21.) dekontaminálás céljára peszticidek és a környezetben tartósan megmaradó szerves szennyező anyagok által szennyezett talaj behozatala tekintetében a 2000/29/EK tanácsi irányelv bizonyos rendelkezéseitől való átmeneti eltérés megállapításának a tagállamok számára történő engedélyezéséről (HL L 21., 2005.1.25., 21. o.).